CONSILIUL LOCAL AL MUNICIPIULUI TIMIŞOARA


 Aprobat,

DIRECŢIA DE ASISTENŢĂ SOCIALĂ COMUNITARA                        PRIMAR

NR.1469/18.05.2007    




   Dr. Ing. Gheorghe Ciuhandu  

REFERAT

Pentru  aplicarea Legii nr.482/2006 privind acordarea
 de trusouri pentru nou-născuţi

Legea nr. 482/19.12.2006  prevede: 

„  Art. 1. - (1) Prin prezenta lege se acordă gratuit, pentru fiecare copil nou-născut, un trusou care să cuprindă haine, lenjerie şi produse pentru îngrijire, în cuantum de 150 lei. 

   (2) Trusoul pentru nou-născuţi se acordă o singură dată de către autorităţile administraţiei publice locale, la ieşirea copilului din maternitate sau la eliberarea certificatului de naştere. (…)

   Art. 3. - (1) Produsele, transportul şi distribuţia acestora se contractează de către autorităţile administraţiei publice locale ale sectoarelor municipiului Bucureşti, respectiv ale comunelor, oraşelor şi municipiilor, după caz. „

           De asemenea, Ordonanţa nr. 3 din 17/01/2007 privind unele măsuri financiar-fiscale din domeniul protecţiei sociale , prevede:
„ Art. III. - (1) Pentru copiii născuţi în perioada ianuarie-mai 2007, autorităţile administraţiei publice locale ale sectoarelor municipiului Bucureşti, respectiv ale comunelor, oraşelor şi municipiilor, după caz, denumite în continuare autorităţile administraţiei publice locale, vor acorda beneficiarilor contravaloarea în lei a trusoului pentru nou-născuţi prevăzut de Legea nr. 482/2006. 
Art. IV. - În anul 2007, autorităţile administraţiei publice locale vor finaliza până la 31 mai procedurile prevăzute de lege pentru achiziţionarea bunurilor ce vor constitui trusoul pentru nou-născuţi prevăzut de Legea nr. 482/2006.„


În termen de 90 zile de la apariţia legii ar fi  trebuit  emise norme metodologice, lucru care nu s-a întâmplat până în prezent. 


Prin Dispoziţia Primarului  nr. 887/01.03.2007, s-au delegat Direcţiei de Asistenţă Socială Comunitară Timişoara atribuţiile privind acordarea contravalorii trusoului pentru nou-născuţi.



Până în prezent, Direcţia de Asistenţă Socială Comunitară Timişoara a preluat cererile şi a  întocmit documentaţia pentru emiterea Dispoziţiilor Primarului privind acordarea contravalorii trusoului  pentru nou-născuţi unui număr de 742 solicitări. De asemenea, s-a plătit  contravaloarea a 349 trusouri pentru copii nou-născuţi.
 
Având în vedere cele menţionate  şi faptul că nu există încă norme metodologice de aplicare a Legii nr.482/2006 privind acordarea de trusouri pentru nou-născuţi,  propunem  acordarea în continuare a contravalorii în lei a trusoului pentru nou-născuţi, după data de 01 iunie 2007, pe o perioadă temporară până la apariţia normelor metodologice.

        VICEPRIMAR                                                                       Director executiv
                                                                    

           Adrian  Orza      





  Maria Stoianov
 Şef Serviciu Juridic 



Şef Serviciu Buget Finanţe Contabilitate

Mirela Lasuschevici             


           

       Valentina Litră         




Consilier juridic 





 Mariana Sărac

